section_heading: Sažetak radnje
paragraph_text: Paša i Komarovski i dalje nastavljaju igrati važne uloge u priči. Paša je navodno ubijen u Prvom svjetskom ratu, zapravo su ga zarobili Nijemci, no nakon nekog vremena uspijeva pobjeći. Nakon toga pridružuje se Boljševicima te postaje Strelnikov (onaj koji puca, krvnik, izvršitelj) – užasni general Crvene armije koji postaje poznat po tome što je egzekutirao Bijele zatvorenike (od tuda i njegov nadimak). No usprkos tome nikada nije postao pravi Boljševik, te cijelo vrijeme žudi za tim da borbe završe kako bi se mogao vratiti Lari. U filmskoj verziji ovog romana njegov je lik djelomično izmijenjen te su ga pretvorili u tvrdokornog Boljševika.